cyanic-selkie/wikianc huggingface dataset:
Minouche Smit
Minouche Smit (s. 6. maaliskuuta 1975 Hoorn, Pohjois-Hollanti) on entinen alankomaalainen uimari, joka edusti kotimaataan vuoden 1996 kesäolympialaisissa Atlantassa.
Kalju
Syyt
Androgeenisesti kaljuuntuvien ihmisten päänahassa on tavallista enemmän testosteronista muodostuvaa dihydrotestosteronia eli DHT:ta. Tutkijat pitävät todennäköisenä, että useammat geenit altistavat androgeeniselle kaljuuntumiselle, mutta tähän mennessä on saatu näyttöä vain yhden, AR-nimisen, geenin osalta. AR-geeni ohjaa elimistön androgeenireseptoriproteiinien valmistusta. Niiden tehtävänä on ohjailla elimistön reaktioita dihydrotestosteroniin ja muihin androgeeneihin. Eräät AR-geenin variantit lisäävät hiustuppien androgeenireseptoreiden aktiivisuutta. Ohimon tai päälaen karvatupet reagoivat miehillä ja joillain naisilla DHT:hen muun alueen tuppia voimakkaammin.
Kaljun sosiaalinen merkitys
Kaljulla voi olla myös uskonnollinen merkitys. Esimerkiksi joissain kristillisissä kirkkokunnissa harjoitettu tonsuuri eli munkkien pään ajeleminen kaljuksi merkitsee puhdistumisriittiä, siirtymistä maallisesta elämästä henkiseen elämään.
Kenkijärvi
Kenkijärvi on Kanta-Hämeessä Hämeenlinnassa Hauhon kylän lähellä sijaitseva järvi.
Bagratin katedraali
thumb|350px|Bagratin katedraali Bagratin katedraali tai Kutaisin katedraali on 1000-luvun vaihteessa rakennettu tuomiokirkko Kutaisin kaupungissa Georgiassa. Raunioitunutta katedraalia pidetään keskiaikaisen georgialaisen arkkitehtuurin mestariteoksena.
Toby Stephens
Toby Stephens (s. 21. huhtikuuta 1969 Lontoo, Iso-Britannia) on brittiläinen näyttelijä. Hän on tunnettu muun muassa Gustav Gravesin roolista James Bond -elokuvassa Kuolema saa odottaa (2002). Ensisijaisesti hän on kuitenkin keskittynyt teatteriin ja hän on Royal Shakespeare Companyn jäsen.
Yksityiselämä
Stephens on ollut vuodesta 2001 naimisissa uusiseelantilaisen näyttelijän Anna-Louise Plowmanin kanssa. Heillä on kolme yhteistä lasta: vuonna 2007 syntynyt poika ja vuosina 2009 ja 2010 syntyneet tyttäret.
Copa del Rey 2011–2012
Copa del Rey 2011–2012 oli Espanjan kansallisen jalkapallocupin Copa del Reyn 108. kausi. Turnaus alkoi 31. elokuuta 2011 ja päättyi 25. toukokuuta 2012 pelattavaan loppuotteluun. Turnauksen voittaja pääsi Eurooppa-liigan 2012–2013 lohkovaiheeseen. Hallitsevana mestarina kilpailuun lähti Real Madrid.
Kukostensyrjä
Kukostensyrjän alue, jota yleensä ei voi aivan tarkasti edes määritellä, on osittain yhteneväinen Hätilän vanhan sotilasvirkatalon, Aulangon torpan kanssa. Tämä sotilasvirkataloon kuulunut Aulangon torppa on perustettu 1741, ja se luovutettiin 1917 lastenkodiksi 1800-luvun alkupuolella toimintansa aloittaneelle Hämeenlinnan Rouvasseuralle. Tila ja lastenkodin toiminta siirtyivät vuonna 1936 sisälähetysyhdistykselle, joka sen myöhemmin lakkautti.
Kukostensyrjän palvelutarjonta on melko vähäistä. Lapset käyvät perusopetuksen luokkia 1–6 Ruununmyllyn koulun alueella. Perusopetuksen luokat 7–9 käydään puolestaan Hämeenlinnan yhteiskoulussa. Yhteiskoulussa toimi myös lukio vuoteen 2012, jolloin se lakkautettiin, ja oppilaat siirtyivät joko Kaurialan lukioon tai Hämeenlinnan lyseon lukioon.
Brian Sutter
Brian Louis Allen Sutter (s. 7. lokakuuta 1956 Viking, Alberta, Kanada) on uransa lopettanut kanadalainen jääkiekkoilija, pelipaikaltaan vasen laitahyökkääjä. Brianin veljet Ron, Rich, Duane, Brent ja Darryl olivat myös jääkiekkoilijoita, jotka kaikki pelasivat urallaan NHL:ssä.
Oranssi
Oranssin värisävyjä aistitaan, kun näköjärjestelmän pääosin punaiselle ja osittain vihreälle valolle herkät verkkokalvon tappisolut ovat aktiivisia. Oranssi on valon spektrillä punaisen ja keltaisen välissä aallonpituuden ollessa noin 585–620 nanometrin mittaluokkaa. Television ja tietokoneen kuvaruudulla oranssia nähdään silloin, kun värinäytön RGB-värivaloista punainen (R) ja vihreä (G) ovat valoisuusarvoiltaan vaikkapa 250 ja 175 ja sinisen (B) ollessa 0 (skaalalla 0–255). Vähennettäessä valoisuusarvoja saadaan näkyviin ruskeita värisävyjä.
Oransseja symboleita
Käyttöä ja symboliikkaa pohdittaessa on syytä pitää aina mielessä, että mikä tahansa väri, kuten oranssi, saa merkityksenä vasta käyttötilanteesta eli siitä, missä sosiaalisessa, kulttuurisessa ja/tai esimerkiksi historiallisessa kontekstissa se tulee esille.
Brian Sutter
Valmentajana
24. maaliskuuta 2008 Sutter jätti paikkansa Red Deerin valmentajana henkilökohtaisten syiden takia.
Hughes Félicité Robert de Lamennais
Elämä
Vuoden 1830 Heinäkuun vallankumouksen jälkeen Lamennais yhdessä Jean-Baptiste Henri Lacordairen ja Charles Forbes René de Montalembertin kanssa alkoi julkaista aikakauskirjaa L’avenir, jonka tunnuslauseena oli "Jumala ja vapaus". Hän vaati täydellistä vapautta joka alalla: omantunnonvapautta, opetusvapautta, painovapautta, kokoontumisvapautta, mutta tämä vapaus oli yhdistettävä paavin rajattomaan valtaan ja sen edellytyksenä oli kirkon ja valtion ero. Tämä "vapaamielinen ultramontanismi" ei ollut katolisen kirkon johtaville piireille mieleen, ja vuonna 1832 paavi tuomitsi Lamennais’n vapaamieliset aatteet vääriksi. Lamennais alistui ensin, mutta rikkoi pian kokonaan suhteensa paaviin ja katolisuuteen. Vuonna 1834 hän julkaisi vallankumouksellisen kirjansa Paroles d’un crovant, jossa hän syytti hengellisiä ja maallisia vallanpitäjiä kansojen sortamisesta ja uskonnon nimessä vaati kansan itsemääräämisoikeutta. Katolisuuden sijaan Lamennais nyt tahtoi asettaa kristillisyyden, uskonnollisen itsekkäisyyden sijaan kristillisen sosialismin. Tämänsuuntaisia ajatuksia hän esittää kirjoituksissaan Affaires de Rome (1836), De la religion (1841) ja varsinkin teoksessa Esquisse d’une philosophie (1841-1846), joka sekä aatteellisesti että kirjoitustapansa tähden on hänen paras tuotoksensa.
Kevin McKidd
McKidd syntyi, varttui ja opiskeli Skotlannissa.
Steve Bennett
Bennett aloitti tuomaroinnin vuonna 1984.
Vuonna 1995 hän aloitti The Football Leaguessa ja vuodesta 1999 alkaen on kentilainen tuomaroinnut Valioliigassa. Vuonna 2001 hänestä tuli virallinen FIFAn tuomari.
Ilma
Ilma sisältää myös vesihöyryä vaihtelevia määriä, yleensä noin 1 %.
Crash Nitro Kart
Joukkueet ja hahmot
Lisäksi pelissä on automaattisesti valmiina joukko pelejä, joita voi yrittää voittaa. Lisäksi niissä voi ottaa aikaa. Näissä peleissä voi ilman suorituksia pelata myös seuraavilla hahmoilla:
HMS Birmingham (1913)
HMS Birmingham oli Britannian kuninkaallisen laivaston Birmingham-luokan kevyt risteilijä, joka palveli ensimmäisessä maailmansodassa.
Palvelus
Aluksen miehistö havaitsi 9. elokuuta 1914 Fair Islen edustalla Saksan keisarikunnan laivaston sukellusveneen SM U-15, josta kuului kovaa kilkettä aivan niin kuin korjattaessa. Risteilijä avasi tulen osumatta sukellusveneeseen. Sukellusveneen aloittaessa sukeltamisen risteilijä törmäsi siihen leikaten sen kahtia. SM U-15 upposi miehistöineen ollen samalla ensimmäinen ensimmäisessä maailmansodassa upotettu sukellusvene. Vielä saman kuukauden aikana risteilijä upotti kaksi saksalaista kauppalaivaa. Se otti osaa Helgolandin taisteluun 28. elokuuta sekä Doggermatalikon taisteluun tammikuussa 1915.
Polly Walker
Polly Walker (s. 19. toukokuuta 1966 Warrington, Cheshire ) on brittiläinen näyttelijä. Walker teki ensimmäisen merkittävän televisioroolinsa vuonna 1990 näytellessään nimiroolia sarjassa Lorna Doone. Hänen ensimmäinen elokuvaroolinsa oli vuoden 1991 elokuvassa Kabuto. Vuodesta 2005 vuoteen 2007 Walker näytteli Atiaa televisiosarjassa Rooma, josta hän sai Golden Globe -ehdokkuuden vuonna 2006. Hän on näytellyt myös teatterissa.
Bafoulabé
Maantiede ja ilmasto
Maisemaa leimaavat tasangot ja kukkulat. Bafing ja Bakoye yhtyvät kunnan alueella Senegaljoeksi.
Liikenne, talous ja palvelut
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, riisi, fonio, bataatti, maapähkinä, puuvilla, pavut ja vihannekset. Tuotantoeläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan keräilyä, kalastusta, kaupankäyntiä ja käsityöammatteja. Kunnassa toimii Diamond Cementin sementtitehdas, Stones Malin marmorilaattatehdas ja kalkkilouhoksia.
Matkailu
Kunnassa on kolme hotellia. Matkailu on historiallisista ja kulttuurikohteista huolimatta yhä täysin kehittymätöntä.
Piitetrajodidi
Piitetrajodidi (SiI4) eli tetrajodisilaani on piin ja jodin muodostama epäorgaaninen molekyyliyhdiste. Yhdistettä voidaan käyttää muun muassa hyvin puhtaan piin valmistukseen.
Oranssivarrasheinä
Oranssivarrasheinä muistuttaa isovarrasheinää (Andropogon gerardii) sekä preeriahahtuheinää (Schizachyrium scoparium), mutta niistä poiketen oranssivarrasheinä voi levitä hyvin häirityillekin kasvupaikoille ja siten oranssivarrasheinää voidaan käyttää eroosion torjuntaan ylilaidunnetuilla alueilla.
Kaarlo Nuorvala
Nuorvala kirjoitti useita seikkailuromaaneja, salapoliisiromaaneja ja tyttökirjoja. Hän kirjoitti osan näistä teoksistaan nimimerkeillä Bob Palmer, Roy Wilton, Max Dugan ja Earl Kennington. Nuorvala oli tuotteliaimmillaan 1940-luvulla, pelkästään vuonna 1945 hän julkaisi 27 kirjaa.
Proud to Be a Stöö
Kappaleet
<li> Pöpi <li> Pöpi instru </ol>
GE Aviation
Uudet teknologiat
GE Aviation käyttää nykyisin suihkumoottoreissaan 3D-tulostettuja osia.
Haapsalu
Historia
thumb|vasen|250px|Haapsalun linna vuonna 1889. thumb|vasen|250px|Haapsalun entinen rautatieasema. Haapsalun tunnettu historia ulottuu vuoteen 1279, jolloin kaupungista tuli Saarenmaan-Läänemaan hiippakunnan keskus kolmen vuosisadan ajaksi. Kaupunkiin rakennettiin 1200-luvulla tuomiokirkko, jonka rauniot ovat yhä pystyssä. Vuonna 1279 piispa antoi Haapsalulle kaupunkioikeudet, jotka olivat peräisin Riialta. 1400-luvulla kaupungissa toimi ensimmäisen kerran historiallisissa lähteissä mainittu kaupunginraati, joka hoiti kaupunginhallituksen ja käräjäoikeuden tehtäviä. 1500-luvun aikana kaupunkiin muutti muun muassa saksalaisia, venäläisiä, ruotsalaisia ja suomalaisia. Vuonna 1581 Ruotsi sai alueen valtaansa muun Läänemaan myötä.
Ruotsin vallan aikana 1600-luvun alussa kaupunkia koetteli nälänhätä. Ruotsin vallan aikana kaupunginraadin jäsenmäärää leikattiin puoleen ja valtaa keskitettiin läänitysherroille. 1690-luvulla kaupungissa asui arviolta 600 henkilöä. Vuonna 1715 Pietari Suuri tuhosi kaupunkia sotiessaan ruotsalaisten kanssa. Sodan ja ruton koetellessa kaupunkia väkimäärä laski noin 100 asukkaaseen. Kaupungintalo valmistui vuonna 1775. 1800-luvulla Carl Abraham Hunnius toi eloa kaupunkiin avaten sinne ensimmäisen mutakylpylän vuonna 1825. Kaupungin suosio nousi, ja keisarillinen perhekin osoitti kiinnostustaan kaupunkia kohtaan. Haapsalusta tulikin merkittävä kesälomakohde. Vuonna 1864 Haapsalussa oli 2 294 luterilaisen kirkon jäsentä, joista 700 oli saksalaisia ja 1 600 virolaisia. 1800-luvun alussa kaupungin katuja päällystettiin ja ne saivat valaistuksen. Rakentaminen vauhdittui muutenkin nopeasti ja tyhjille tonteille rakennettiin uusia taloja. 1800-luvun puolivälissä kaupungista aloitettiin säännöllinen laivaliikenne Pietariin ja Riikaan. 1860-luvulla kaupunkiin rakennettiin lennätinasema.
Bessie Coleman
Ranska
Coleman kävi Berlitzin ranskan-kurssin Chicagossa ja matkusti sitten Pariisiin 20. marraskuuta 1920. Hän ei päässyt amerikkalaisiin lentokouluihin ihonvärinsä takia. Coleman oli ainoa värillinen oppilas ranskalaisessa lentokoulussaan. Kerran hän näki kanssaopiskelijan kuolevan harjoituksen aikana. Huolimatta vaikeuksista, hän oppi pian ja sai seitsemän kuukauden päästä lentolupakirjan.
Goottirock
Goottirock yhdistyy muihin musiikkityyleihin
Jo 1980-luvulla alkanut goottirockin sekoittuminen industrial-, synthpop- ja muihin elektronisen musiikin tyyleihin vahvistui huomattavasti 1990-luvulla. Esimerkiksi Clan of Xymox ja Depeche Mode olivat 1980-luvulla yhdistelleet konemusiikkia goottivaikutteisiin ollen mukana synnyttämässä darkwave-nimikkeellä kutsuttua elektronisen goottimusiikin tyyliä. 1990-luvulla runsaassa kanssakäymisessä elektronisemman goottimusiikin kanssa olivat myös EBM-musiikkityyliä edustavat yhtyeet, joiden kohdalla onkin usein vaikea erottaa selkeitä genrerajoja. Myös metallimusiikki sai 1990-luvulla vaikutteita goottirockista, mutta goottimetalli on pysynyt musiikillisesti melko erillään goottirockista.
Farscape
Se on Muppeteista tunnetun Jim Henson Companyn tuotantoa, mikä näkyy muun muassa siinä, että kaksi sarjan päähenkilöistä on animoituja nukkeja.
Tyyppi 42 -hävittäjä
Luokan alukset osallistuivat Falklandin sotaan, jossa niistä HMS Sheffield ja HMS Coventry upposivat.
Kenneth Cranham
Kenneth Cranham (s. 12. joulukuuta 1944) on brittiläinen näyttelijä.
Charles Manson
Varsinainen murhayö
Tex Watson oli onnistunut rikkomaan ikkunan toiselta puolen taloa ja hivuttautunut sen kautta sisälle taloon. Hän avasi oven sisältä päin ja päästi loput joukosta sisään. Watson herätti sohvalla nukkuneen Voytek Frykowskin potkaisemalla tätä päähän toisten alkaessa etsiä talosta muita ihmisiä.
Otto Wille Kuusinen
Nuoruus
Kuusinen syntyi kyläräätäli Wilhelm Juhonpoika Kuusisen perheeseen Laukaassa 1881. Hänen äitinsä Sofia Kuusinen kuoli pojan ollessa yksivuotias ja perhe muutti Jyväskylään. Jyväskylässä Wilhelm Kuusinen alkoi vaurastua 1880-luvun jälkipuoliskolla. Hän myi räätälinliikkeensä vuonna 1891, ja hänestä tehtiin liikkeen toimitusjohtaja, jolla oli enimmillään jopa 11 alaista. 1890-luvun alussa yhtiö ajautui kuitenkin konkurssiin. Epäonni jatkui, sillä Wilhelm menetti terveytensä ja työkykynsä sairastuttuaan keuhkotautiin. Hän kuoli 44-vuotiaana tammikuussa 1896. Perhe jäi käytännössä täysin varattomaksi. 14-vuotias Otto Wille ja hänen kaksi sisarustaan jäivät orvoiksi. Heidän huoltajakseen jäi äitipuoli Maria (o.s. Sillman), Wilhelm Kuusisen toinen vaimo.
Kuusinen valmistui ylioppilaaksi Jyväskylän lyseosta 31. toukokuuta 1900 luokkatovereinaan mm. Edvard Gylling, Martti Kovero ja muutaman vuoden myös Sulo Wuolijoki. Ystävystyminen Wuolijoen kansa muodostui Kuusiselle merkitykselliseksi poliittisen heräämisen kannalta. Wuolijoen isä oli valtiopäivämies ja ratsutilallinen. Kaveripiiriin kuului myös Sulon isoveli Tauno.
Revolver Ocelot
The Phantom Pain
Ocelot esiintyy vuonna 2015 julkaistussa Metal Gear Solid V: The Phantom Painissä kaksoisagenttina, joka avustaa Venom Snakea ja palkkasoturijoukko Diamond Dogsia vuoteen 1984 sijoittuvassa tarinassa. Hän toimii kuulustelijana pelätessään, että Diamond Dogsiin on soluttautunut vakooja, mutta joutuu usein vastaamaan metodeistaan Kazuhira Millerille, joka ei ole vakuuttunut hänen kuulustelemiensa henkilöiden syyllisyydestä. Pelin lopussa Ocelot ilmoittaa tukensa Big Bossin suunnitelmalle sotia salaista sotaa Cipheria vastaan, enteillen hänen osallisuuttaan kronologisesti myöhemmissä Metal Gear Solid -peleissä.
Thurn und Taxis
pienoiskuva|Saksalaisen Thurn und Taxis -suvun vaakuna. Thurn und Taxis (käytetään myös nimityksiä Thurn und Tassis ja Tour et Taxis) on saksalainen entinen ruhtinassuku, joka hallitsi keskeisiä eurooppalaisia postipalveluja vuosisatojen ajan 1500-luvulta. Heidän omistuksessaan oli myös lukuisia panimoita, ja he rakennuttivat lukuisia linnoja.
Otto Wille Kuusinen
Kommunistiksi
Helmikuussa 1920 levisi suomalaisiin sanomalehtiin alun perin Ilkassa julkaistu perätön tieto, jonka mukaan Etsivän Keskuspoliisin etsivä Juho Koivukoski olisi ampunut Kuusisen Pohjanlahden jäällä. Tietoon uskottiin ja Kuusisen muistoksi pitivät ylistäviä puheita Suomen työväenliikkeen johtohenkilöt niin Suomessa kuin Venäjällä. Kuusinen kuitenkin oli koko ajan piilopaikassaan Helsingissä lähellä Pohjoisrantaa ja poistui maasta vasta myöhemmin Ruotsin kautta päätyen takaisin Venäjälle alkuvuodesta 1921.
Lindsay Duncan
Duncan on naimisissa näyttelijä Hilton McRaen kanssa.
Kittilä
Historia
Suomen matkailijayhdistyksen vuosikirjassa no 1 vuodelta 1895 kirjoitettiin Kittilästä: ”Ja jos ei halua tunkeutua syvemmälle sydänmaihin, niin tarjoaa jo Kittilän kirkonkylän seutu osapuilleen kuvan Lapista. Kylän lähellä on mahtava Levitunturi, jonka huipulta näkee laajat maisemat.”
Tapahtumia Kittilässä
Kittilän Levillä järjestetään myös useita tapahtumia vuosittain, mm. Alppihiihdon maailmancupin osakilpailut sekä Levi24-maastopyörätapahtuma.
Consolis
Historiaa
Vuonna 2006 Consolis fuusioitiin ranskalaisen Bonna Sablan kanssa uudeksi Consolis SAS -konserniksi, ja pääkonttori siirtyi Vantaalta ensin Brysseliin ja sitten Pariisin länsipuolen La Défenseen. Samalla suomalaisomistus Consoliksessa päättyi, kun Cargotec luopui 42 prosentin vähemmistöosuudestaan joka oli perua Koneen ja Partekin yritysjärjestelyistä muutamaa vuotta aiemmin. Industri Kapitalin jälkeen pääomistajaksi tuli ranskalainen pääomasijoitusyhtiö LBO France. Suomalainen betonielementtien valmistusteknologiaa tuottava Elematic (entinen Partek Concrete Engineering) myytiin suomalaiselle sijoitusyhtiö Sentica Partnersille, jolta Elematicin osti 2007 kansainvälinen sijoitusyhtiö Pamplona.
2020-luvun taitteessa Consolis on ollut uutisissa aikeistaan listautua pörssiin ja myydä ratapölkkytoimintansa.
Syntyvyyden säännöstely
Syntyvyyden säännöstelyn historiaa
Maapallon väkiluvun nopea kasvu liittyy enemmän kuolleisuuden pienenemiseen kuin syntyvyyden muutoksiin. Kehitysmaiden kokonaishedelmällisyysluku laski 1960-luvulta 1900-luvulle yli kuudesta alle neljään. Suuri osa eri maiden ja maanosien välisestä syntyvyyden eroista selittyy eroilla ehkäisymenetelmien käytössä.
Syntyvyyden säännöstelyn alueelliset erot
Väestönkasvu on kehitysmaiden osalta saatu hallintaan kohtuullisen hyvin Itä-Aasiassa ja Etelä-Amerikassa, kun taas AIDSista ja äärimmäisestä köyhyydestä erityisesti kärsivän Afrikan syntyvyyden säännöstely on ongelma. Terveydenhuollon resurssit ovat menneet AIDSin hoitoon eivätkä perhesuunnittelun edistämiseen.
Chico Hamilton
Sessiomuusikkona
Gábor Szabó
Mäkihypyn Continental Cup
Mäkihypyn Continental Cup on Kansainvälisen Hiihtoliiton (FIS:n) järjestämä mäkihypyn toiseksi korkeatasoisin kauden aikana järjestettävä sarjamuotoinen kilpailu. Continental Cup kauteen kuuluu kesä- ja talvicup, joiden yhteenlasketut pisteet määrittävät kokanaiscupin tulokset. Ensimmäinen Continental Cup järjestettiin kaudella 1991–1992.
Diena
Lehti perustettiin 1991 Latvian itsenäistyttyä. Se oli Latvian ainoa länsimaistyylinen kriittisesti kirjoittava sanomalehti. Sen linja oli liberaali ja suvaitseva. Lehti oli ainoa latvialainen sanomalehti, jolla oli kokopäivätoiminen Brysselin kirjeenvaihtaja. Se kannatti Latvian jäsenyyttä Euroopan unionissa keinona vahvistaa Latvian itsenäisyyttä. Toukokuussa 2001 Diena ilmoitti, että se ei noudata seitsemän latvialaisen sanomalehden ja yhden radioaseman allekirjoittamaa hyvää lehtimiestapaa, vaan sillä on omansa. Omistajanvaihdoksen jälkeen toimittajia ryhdyttiin erottamaan ja osa erosi lokakuussa itse. Lehti oli ollut voitollinen perustamisestaan 23. lokakuuta 1990 lähtien ja sen tilauskanta oli kasvussa, mutta se tuotti tappiota vuonna 2008, ja sen jälkeen Bonnier luopui siitä. Lehden päätoimittaja oli lakkautusvaiheessa Nellija Ločmele.
Lehden entinen toimituskunta on erottamisen jälkeen perustanut ilmaisen verkkolehden Cita Dienan.
Kiuruveden Luomu-Wolley
Junioreissa seuralla on E-, D-, C-, ja A-tyttöjoukkueet, C-poikajoukkue sekä nuoremmille tarkoitettu pallokerho.
Digital8
thumb|Digital 8 -kasetti. Digital8 on Hi8-nauhaformaatista kehitetty digitaalinen videotallenne. Sony esitteli järjestelmän vuonna 1999. Digital8 käyttää kuvan ja äänen tallentamiseen periaatteessa samaa digitaalitekniikkaa kuin DV-järjestelmä.
Kodisjoki
Kodisjoen entisen kunnan alueella on muutamia järviä, joista suurin on Otajärvi. Kunnan alueella kulkee myös monihaarainen Kodisjoki, joka laskee Otajärveen. Joki parantaa huomattavasti peltojen viljelykelpoisuutta.
Kylät
Ahteri, Heinilä, Isopuoli, Kodisjoki (kirkonkylä), Sahankulma, Saluksenkulma, Vuorela, Ylöjänpää
Vaholammi
Vaholammi on Kanta-Hämeessä Hämeenlinnassa  sijaitseva lampi.
Magellan (luotain)
Magellan laukaistiin avaruussukkula Atlantiksesta IUS-rakettivaiheella 4. toukokuuta 1989 lennolla STS-30, ja se oli ensimmäinen avaruussukkulan kuljettama, planeettoja tutkiva avaruusluotain. Luotain kiersi Aurinkoa lähes puolitoista vuotta ennen kuin saavutti Venuksen. 10. elokuuta 1990 Magellan asettui Venusta kiertävälle radalle.
Mehmed Baždarević
Ura valmentajana
Kesäkuussa 2018 Baždarevićista tuli Ligue 2:ssa pelaavan Paris FC:n päävalmentaja. Debyyttikaudellaan hän luotsasi seuran Ligue 2:ssa peräti neljänneksi. Kausi 2019/20 sujui kuitenkin heikommin ja Baždarević sai potkut seurasta joulukuussa 2019 heikkojen tulosten vuoksi.
Kyyjärven Kyky
Miesten 1-sarja
Miesten 1-sarjan lentopallojoukkue on jo monta vuotta pelannut Suomen toiseksi korkeimmalla sarjatasolla. Sen historian toistaiseksi parhain saavutus 1-sarjassa on sarjan mestaruus kaudelta 2014-2015 sekä liigakarsintapaikka lisäksi kausilta 2011-2012 ja 2012-2013. Joukkue tunnetaan lempinimellä "betonimiehet", joka tulee Kyvyn päärahoittajasta Kyky Betsetistä.
Kausi 2006-2007
Kausi 2017-2018: KyKyn oli tyytyminen runkosarjan 7. sijaan, jolla irtosi paikka puolivälieriin, joissa Maaningan Mahti pudotti joukkueen jatkosta kahdella 3-0 -voitolla.
Bruno Alves
Saavutukset
Zenit Pietari
Fenerbahçe
Mato Valtonen
Suomalainen Markku-liitto valitsi Valtosen vuonna 2000 neljänneksi Vuoden Markuksi.
Markku sai lempinimensä 14-vuotiaana, kun hän kylmässä mökissä makuupussiin kääriytyneenä ryömi lattiaa pitkin kuin mato.
Askelvaimennin
Etuja potentiometriin katsoen
Mahdollisuus tehdä vaimennuksesta ja siten myös tulkinnanvaraisesti vahvistuksesta yksilöllisempi kuin tapauksissa lineaarinen tai logaritminen potentiometri äänenvoimakkuuden säätäjinä. Lineaarista potentiometriähän ei tapauksessa juuri koskaan käytetä mutta esim. silloin kun pyritään estämään äänenvoimakkuuden häiritsevyyttä esim. lastenhoitohuoneessa voidaan laskea askelvaimennus kytkentään vastusarvot jotka muuttavat voimakkuutta aluksi voimakkaammin, mutta lopuksi, suurempia äänenpaineita kohti mentäessä hitaammin jolloin lapsi ei niin herkästi heräisi vaikka äiti haluaisikin kuunnella jotain esitystä mitä kaiuttimen kautta esitetään. Toinen etu on jos äänentoistojäörjestelmässä on pakko vaimentaa kaiuttimelle menevää signaalia kaiutinlinjassa. Tyypillinen potentiometri ei välttämättä kestäisi linjassa liikkuvaa tehoa palamatta, mutta askelvaimentimeen voi kytkeä myös tehovastuksia.
Kivijärvi
Kivijärvi on Suomen kunta, joka sijaitsee Keski-Suomen maakunnassa. Kunnassa asuu noin 0 henkeä. Sen väkiluku kasvaa kesäisin kolminkertaiseksi kesämökkiläisten johdosta. Kivijärven naapurikunnat ovat Kannonkoski, Karstula, Kinnula, Kyyjärvi, Perho ja Viitasaari.
Kannonkoski, Karstula, Kivijärvi ja Kyyjärvi suunnittelivat yhdistymistä 1. tammikuuta 2022 alkaen Suomenselän kunnaksi. Karstula, Kivijärvi ja Kyyjärvi hyväksyivät liitosesityksen, mutta Kannonkoski ei. Kannonkosken jäätyä pois suunnitellusta yhdistymisestä myös Kivijärvi jättäytyi pois. Jäljelle jääneiden Karstulan ja Kyyjärven liitoshanke kariutui 17. toukokuuta 2021 pidetyssä Kyyjärven kunnanvaltuuston kokouksessa eikä valtiovarainministeriökään esitä pakkoliitosta.
Maantiede
Salamajärven kansallispuisto sijaitsee osittain Kivijärven kunnan alueella ja on merkittävä matkailukohde eränkävijöille ja kalastajille. Kansallispuistoon rajoittuva Salamanperän luonnonpuisto on kokonaan Kivijärven kunnan alueella. Muita Natura-kohteita ovat Heinäsuon alue, Kivijärvi ja Silppolanraivio - Aittosuonlehto.
Palvelut
Sosiaali- ja terveyspalveluita ovat hoitaneet jo vuodesta 2009 sote-kuntayhtymä ja Saarikka-liikelaitos. Lääkärin vastaanotto Kivijärven terveysasemalla on vain joinain päivinä viikossa, mutta esimerkiksi kesäaikana vastaanottoa tarjotaan 60 km:n päässä Saarijärven tai Karstulan terveysasemilla.
Gambela (kaupunki)
Maantiede
thumb|vasen|Barojokea kaupungin vieressä. Gambela on Etiopian Gambelan osavaltion pääkaupunki Barojoen varrella. Baro virtaa Etelä-Sudanin vastaiselle rajallem jossa se yhtyy Sobatjokeen.
Solon
Nuoruus ja sota Salamiista
Solon valittiin vuodeksi 594/593 eaa. Ateenan arkontiksi uudelle sotaretkelle. Se päättyi Salamiin valloitukseen Ateenalle.
Negriitit
Negriitit ovat lyhytkasvuisia sekä tummaihoisia ja kiharatukkaisia kuten afrikkalaiset. Heidän arvellaan olevan Kaakkois-Aasian alkuperäisiä asukkaita, ja heitä on arveltu eläneen nykyisten asuinsijojensa lisäksi myös Australiassa, Taiwanissa ja Etelä-Kiinassa, kunnes pohjoisaasialaiset syrjäyttivät heidät.
Franciszek Lessel
Lesselin teoksissa on helposti tunnistettavissa W. A. Mozartin vaikutus; luonteenomaista hänen tyylilleen on improvisatorinen virtuoosisuus. Lesselin pianokonsertto (C-duuri, op. 14) oli ensimmäinen Puolassa esitetty kotimainen pianokonsertto. Lesselin tuotanto oli hyvin todennäköisesti tuttua Frédéric Chopinille.
Puolangan seurakunta
Puolangan seurakunta on Kuopion hiippakuntaan ja Kajaanin tuomiorovastikuntaan kuuluva Suomen evankelis-luterilaisen kirkon seurakunta, joka toimii Puolangan kunnan alueella.
Historia
Vuoteen 1786 asti Puolangan alue oli osa Paltamon seurakuntaa, johon kuului koko Kainuun maakunnan alue. Vuodesta 1786 Puolangan alueesta tuli Hyrynsalmen seurakunnan kappeliseurakunta. Vuonna 1867 Puolangasta tuli itsenäinen seurakunta.
Peltola (Oulu)
Peltola on nuorten lapsi-, yrittäjä- ja opiskelijaperheiden suosima asuinalue.
Saarin jalkapallomaajoukkue
Historia
Maajoukkue osallistui vuoden 1954 MM-kisojen karsintoihin, missä sen lohkossa pelasivat Saksan liittotasavalta ja Norja. Avausottelussaan joukkue saavutti voiton Norjasta, ja kun Saksa pelasi Norjan kanssa tasapelin, oli Saar lohkon kärjessä. Seuraavassa ottelussaan se kuitenkin hävisi Saksalle numeroin 3–0, mutta tästä huolimatta voitto Norjasta Saarbrückenissä olisi pitänyt haaveet kisapaikasta hengissä. Joukkueet kuitenkin pelasivat 0–0-tasapelin, mikä piti Saarin vielä lohkokärjessä, kunnes Saksa rökitti Norjaa maalein 5–1. Viimeinen ottelu Saksaa vastaan ratkaisi kisapaikan kohtalon. Ystävyyshenkisessä ottelussa ennätysyleisön edessä Saar hävisi lukemin 3–1 ja sijoittui lohkossa toiseksi Norjan edelle. Joukkue seurasi MM-kisoja lopulta katsomosta käsin Saksan jalkapalloliiton kunniavieraina.
Hessundinsalmen silta
Hessundinsalmen silta on teräsbetoninen kaarisilta, joka sijaitsee Paraisilla maantiellä 180. Sillan toinen kaari on rakennettu 1937 ja levennyksenä toinen kaari 1967. Sillan pituus on 166,6 metriä, hyötyleveys 12,85 metriä ja alikulkukorkeus 15,0 metriä. Uudesta sillasta on valmistunut tiesuunnitelma 2021.
Mikael Stahre
Ura
2006 Stahresta tuli Rikard Norlingin apulaisvalmentaja AIK:n edustusjoukkueeseen ja 2007 hän debytoi aikuisten päävalmentajana Väsby Unitedissa, jonka hän johdatti debyyttikaudellaan 1. divisioonan pohjoislohkossa menestykseen ja nousuun Superettaniin. Väsbyn kausi 2008 Superettanissa sujui hyvin ja seura oli tukevasti yhdeksäs.
Marraskuussa 2008 Stahresta tuli suuren kohun jälkeen AIK:n uusi päävalmentaja. Stahren edeltäjä Rikard Norling joutui lähtemään menetettyään enemmistön tuen seurassa ja sen kannattajien keskuudessa.
Tuula Amberla
Amberlan ensimmäinen yhtye oli vuonna 1983 perustettu Liikkuvat lapset. Amberlan läpimurto oli kuitenkin soolona esitetty Jukka Alihangan säveltämä ja Alpo Jaakolan runon pohjalle sanoittama ”Lulu” (1984), joka on myös Amberlan laulajauran tunnetuin hitti.
Progressiivinen rock
Progressiivisen rockin synty
1960-luvun jälkipuoliskolla psykedeelisen rockin edustajien kokeellisimmat levyt raivasivat tietä progressiiviselle rockille. Myös useiden tyylin keskeisten muusikoiden varsinainen ura alkoi psykedeelisissä kokoonpanoissa.
Tyylin erityispiirteitä
Tunnettuja yhtyeiden itsensä kokonaan kehittämiä konsepti-albumeita ovat esimerkiksi Jethro Tullin Thick as a Brick (1972), Rushin 2112 (1976), Pink Floydin Animals (1977) sekä Wigwamin albumi Being (1974).
Ajosjärvi
Maantietoa
Järven pinta-ala on 5,7 hehtaaria ja se on 550 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä.
Ung Vänster
Politiikka
Alkuvuodesta 2021 Ung Vänster aiheutti kohua, kun sen liittokokouksessa hyväksytyssä periaateohjelmassa mainittiin järjestön tavoittelevan kommunistista yhteiskuntaa. Puheenjohtaja Ava Rudberg selitti, että se on sana, joka jäsenistön mukaan selkeimmin kuvaa järjestön ideologiaa, ja ettei sillä tarkoiteta samaa kuin kylmän sodan aikaisella kommunismilla.
Partavero
Venäläinen partaveropoletti on numismaatinen keräilykohde. Monet markkinoilla liikkuvista poleteista ovat uudislyöntejä, joita Venäjän rahapaja valmisti keräilijöitä varten aina 1900-luvun alkuun asti. Uudislyönneistä käytetään nimeä novodel. Aidot partaveropoletit ovat harvinaisia.
Kalle Ahola
Kalle Tapio Ahola (s. 24. tammikuuta 1972) on suomalainen laulaja, kitaristi ja näyttelijä, säveltäjä, sanoittaja ja sovittaja, joka tuli tunnetuksi Don Huonot -yhtyeen laulusolistina. Yhtyeen hajoamisen jälkeen hän siirtyi soolouralle.
Perunalajikkeet
Perunat värin mukaan
Perunoita on väreiltään erilaisia. Yleensä niiden kuoret ovat kellertäviä, mutta myös hieman punajuuren väriä muistuttavia kuoreltaan punertavia perunalajikkeita on. Kuoren alta katsoen jotkut perunalajikkeet ovat vaaleamman kellertäviä kuin toiset.
Varhaisperunat
Ruokaperunoihin kuuluvat myös ajallisesti varhain keväällä tuleentuvat perunat, varhaisperunat, joita myydään uusina perunoina. Aikaisemmin uusia perunoita tuli ensimmäisenä pääasiassa manner-Suomesta. Niitä viljeli 157 perunan sopimusviljelijää Suomessa. Sen jälkeen Ahvenanmaalla ryhdyttiin viljelemään varhaisperunoita, koska siellä ilmaston vuoksi varhaiset perunalajikkeet valmistuvat varhain. Sen jälkeen tukkuliikkeet ryhtyivät tuomaan varhaisperunoita Kyprokselta. Nykyään Skåne on merkittävä Suomeen tuotavien varhaisperunoiden viljelypaikka.
Ruokateollisuusperunat
Ruokateollisuusperunalajikkeista eniten käytettyjä Suomessa v. 2016 olivat Melody, Marabel, Innovator, Asterix, Belana ja Lady Claire.
Tärkkelysperunat
Tärkkelysperunalajikkeista eniten viljeltyjä Suomessa olivat v. 2016 Posmo, Kuras, Kardal ja Saturna.
Kiinteämaltoiset perunat
Kiinteämaltoisia lajikkeita ovat mm. Solist, Colomba, Nicola, Annabelle, Siikli ja Musica. Kiinteämaltoisten perunoiden pakkauksissa olevan täplän väri vähittäiskaupassa on vihreä. Kiinteämaltoisia perunoita käytetään yleensä keittoperunoina, koska ne eivät helposti hajoa keitettäessä.
Perunalajikkeiden keitettävyys
Kiinteämaltoisten ja jauhoisten perunoiden väliin jäävä ryhmä, yleensä keittoperunoiksi sopivat mutta salaatteihin keitettyinä liian pehmeät, ovat yleisperunoita. Niiden väritunnus on keltainen. Yleisperunoita jauhoisempi ryhmä ovat jauhoiset yleisperunat.
Sorsamo (Hämeenlinna)
Sorsamo on Kanta-Hämeessä Hämeenlinnassa  sijaitseva järvi.
Matkijärvi
Maantietoa
Järven pinta-ala on 7,3 hehtaaria ja se on 400 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Turbogeneraattori
thumb|[[Höyryveturissa käytetty turbogeneraattori]] Turbogeneraattori on höyryturbiinilla toimiva generaattori.
Disneyland
Kalifornian Disneyland on alkuperäinen ja Walt Disneyn visioima paikka. Muita saman konseptin Disney-puistoja ovat Walt Disney World Floridassa, Tokio Disneyland, Hongkong Disneyland Resort ja Disneyland Paris Pariisin lähellä Marne-la-Valléessa.
Puukaasu
Puukaasua käytettiin paljon sota-aikana turvaamaan siviililiikenteen polttoaineensaanti. Puukaasua polttoaineena käyttäviä autoja kutsutaan myös häkäpönttöautoiksi. Laitteistoja rakennetaan edelleenkin harrastelijapiireissä, joista yksi tunnetuimpia on Suomen Ekoautoilijat ry.
Dirty Dancing – kuuma tanssi
Juoni
Potkuistaan huolimatta Johnny palaa lomakylään esittääkseen kauden viimeisen tanssin yhdessä Babyn kanssa. Johnny ei arvosta sitä, että Housemanit ovat pistäneet Babyn istumaan nurkkaukseen, sanoen: ”Baby ei kuulu nurkkaan”. Hän vetää Babyn ylös tuolilta ja vie tämän lavalle keskeyttäen parhaillaan käynnissä olevan show’n. Johnny pitää lyhyen puheen, minkä jälkeen hän ja Baby ällistyttävät yleisön tyrmäävällä tanssiesityksellä kappaleen ”(I’ve Had) The Time of My Life” tahtiin. Esitys päättyy Babyn ja Johnnyn suorittaessa klimaattisen ilmaannoston ensimmäistä kertaa onnistuneesti. Jake saa tietää, että Pennyn raskauden takana olikin Johnnyn sijaan Robbie, ja hän myöntää olleensa väärässä Johnnyn suhteen. (Jake oli antanut Robbielle aiemmin sekin, jotta tämä voisi päästä sisään lääketieteelliseen opistoon. Kun Robbie myönsi avoimesti saattaneensa Pennyn raskaaksi ja kaupan päälle vielä pilkkasi tyttöä, Jake sieppasi sekin vihaisesti takaisin.) Elokuva päättyy tanssin jatkuessa ja juhlasalin muuttuessa yökerhoksi, missä kaikki (henkilökunta ja asiakkaat) ryhtyvät tanssimaan yhdessä.
Sagerin talo
Sagerin talo on Ruotsin pääministerin virka-asunto, jona se on toiminut vuodesta 1995 lähtien. Se sijaitsee maan pääkaupungissa Tukholmassa, Norrmalmin kaupunginosassa Norrströmin pohjoisrannalla, osoitteessa Strömgatan 18. Se on Ruotsin ulkoministeriön toimitalon eli Perintöruhtinaan palatsin vieressä. Ruotsin hallituksen kanslia eli Rosenbad on saman kadun varrella viereisessä korttelissa.
P. K. Page
Patricia Kathleen Page (23. marraskuuta 1916 – 14. tammikuuta 2010) oli englantilaissyntyinen kirjailija. Hän muutti vuonna 1919 perheineen Kanadaan, jossa hän loi uransa. Page opiskeli Kanadassa, New Yorkissa ja Brasiliassa.
Kyläjärvi (Pälkäne, Puutikkala)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Kukkian alueeseen (35.781) se kuuluu. Järven vedenpinnan korkeus on 87,4 metriä mpy.
Lentopalloseura Etta
Alkutaival
Ettan perustivat 15. marraskuuta 1990 Oulun Kisko, Oulun NMKY ja Oulunsalon Vasama. Seuran ensimmäinen 1-sarjakausi sujui onnistuneesti ja keväällä 1991 seura juhli Seinäjoen Urheilutalossa SM-liigaan nousua pääsarjaan. Vierailusta pääsarjaan tuli kuitenkin lyhyt, kun joukkue putosi niukasti takaisin ykkössarjaan ensimmäisen liigakautensa jälkeen.
Kiimajärvi (Pälkäne)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Kukkian alueeseen (35.781) se kuuluu. Järven vedenpinnan korkeus on 112,8 metriä mpy.
Lily Allen
Lapsuus ja nuoruus
Allenin lapsuudessa perhe muutti jatkuvasti, minkä takia hän vaihtoi usein koulua. Allen oli yli 13 eri koulussa 5–15 ikävuosiensa aikana. Jatkuva muuttaminen tarkoitti, ettei hänellä ollut juurikaan mahdollisuuksia solmia pitkiä ystävyyssuhteita. Vapaa-aikansa Allen vietti kirjojen ja varsinkin musiikin parissa. Peruskoulun jälkeen hän keskittyi kappaleiden tekemiseen ja laulamiseen. Vuoden 2005 lopulla hän perusti oman MySpace-profiilin, jonne hän lisäsi demojaan. Nettimenestys poiki radiosoittoa BBC:n Radio Onessa ja levytyssopimuksen EMI:n kanssa joulukuussa 2005.
Musiikkiura
Lily Allen alkoi työstää debyyttialbumiaan alkuvuodesta 2006 yhdessä tuottajien Greg Kurtinin ja Mark Ronsonin kanssa. "Alright, Still..." julkaistiin 20. heinäkuuta 2006, ja se nousi brittilistojen toiselle sijalle. Ensimmäinen single "Smile" oli aikaisemmin mennyt suoraan Britannian singlelistan ykköseksi. Vuonna 2009 julkaistiin Allenin toinen albumi "It’s Not Me, It’s You". Levyltä julkaistiin ensimmäisenä singlenä "The Fear", joka on saavuttanut mm. Britanniassa singlelistan ykkössijan. "It’s Not Me, It’s You" meni heti toisella viikolla Suomen albumilistan sijalle 14. Albumilta julkaistiin toisena singlenä "Not Fair", vaikkakin vain tietyissä maissa. Maailmanlaajuisena toisena singlenä julkaistiin "Fuck You", joka on muun muassa Suomessa yltänyt listoille top5:een. Kolmantena singlenä julkaisuun tuli "22".
Yksityiselämä
Allen ja hänen silloinen poikaystävänsä, Chemical Brothersin laulaja Ed Simons, ilmoittivat loppuvuodesta 2007 odottavansa lasta. Allen sai kuitenkin keskenmenon. Allen ja Simons erosivat tammikuussa 2008. 5. elokuuta 2010 Allen ilmoitti odottavansa lasta Sam Cooperin kanssa. Hän sai kuitenkin jälleen keskenmenon ollessaan kuudennella kuulla raskaana. Allen ja Cooper menivät naimisiin kesällä 2011, ja Allen muutti nimensä virallisesti Cooperiksi. Hän synnytti esikoistyttärensä marraskuussa 2011. Allenin ja Cooperin toinen tytär syntyi 8. tammikuuta 2013.
Amauri
Maajoukkueura
Amauri pelasi ensimmäisen maaottelunsa 6. elokuuta 2010 Norsunluurannikkoa vastaan.
Naveed Alam
Alam voitti Pakistanin miesten maajoukkueessa maailmanmestaruuden Australiassa 1994 ja samana vuonna Aasian kisoista pronssia. Atlantan kesäolympialaisissa 1996 Alam kuului kuudenneksi sijoittuneen Pakistanin kokoonpanoon. Hän toimi myöhemmin maahockeyvalmentajana: Pakistanin maajoukkue oli hänen johdollaan Pekingin kesäolympialaisissa 2008 kahdeksas. Hän valmensi myös Kiinassa ja Bangladeshissa. Alam kuoli leukemiaan Lahoressa 13. heinäkuuta 2021 47 vuoden iässä.
Surveyor 1
Lento kohti Kuuta ja laskeutuminen
Luotaimen ottamissa hyvälaatuisissa kuvissa näkyi muun muassa kivien ympäröimä 30 metrin läpimittainen kraatteri, jota ympäröivät pienemmät kraatterit. Luotain lähetti maahan 11 237 kuvaa. 102 732 kuvaa otettiin ennen Kuun puolen kuukauden kestävän yön alkua. Kuussa on yöllä 160 celsiusasteen pakkanen, ja luotaimen ajateltiin sammuvan. Mutta tutkijoille tuli yllätyksenä, kun luotain heräsi taas henkiin, vaikka kylmyys oli vahingoittanut joitain sen laitteita. Luotain lähetti Maahan vielä 618 kuvaa, mutta seuraavan yön jälkeen kuvia ei enää tullut. Yhteys säilyi silti 7. tammikuuta 1967 asti, ja näin ollen luotain selvisi kuudesta Kuun yöstä.
Ali-Ansiojärvi
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Kukkian alueeseen (35.781) se kuuluu. Järven vedenpinnan korkeus on 107 metriä mpy.
Ian Parrott
Royal Philharmonic Orchestra palkitsi Parrottin vuonna 1949 teoksesta Symphonic Impression: Luxor. Hänen muuhun tuotantoonsa kuuluu muun muassa viisi sinfoniaa, konserttoja, neljä oopperaa, neljä jousikvartettoa, kamarimusiikkia ja vokaalimusiikkia.
Seitsemisen kansallispuisto
Maantiede ja luonto
Koveron perinnetilan yhteydessä on peltoja, niittyjä ja metsälaitumia, joita on säilytetty laidunnuksella ja niittämisellä. Alueen lajistoon kuuluvat muun muassa ketosilmäruoho ja paimenmatara.
Opastus ja palvelut
Pirkan Taival -retkeilyreitistö kulkee Seitsemisen kautta. Reitistöä pitkin pääsee Riuttaskorven virkistysmetsään ja Helvetinjärven kansallispuistoon.
Muita palveluita
Robert Burns Woodward
Sveitsissä on vuodesta 1963 alkaen toiminut hänen mukaansa nimetty tutkimuslaitos.
Hurrikaani Andrew
Seuraukset
thumb|270px|Hurrikaanin tuhoja Floridassa Kuten kaikissa hyvin voimakkaissa myrskyissä (kategoriat 4 ja 5), Andrewn pahimman tuhon ei arvella johtuneen suoraviivaisista tuulista vaan pyörteistä, joita Andrewssa oli jopa tuhansia. Monet näistä pystyttiin jäljittämään jopa useiden kilometrien matkalta kun ne yleensä tuhosivat jokaisen rakennuksen tieltään.
Carrus Delta
Carrus Polska
Carrus Polska oli vuosina 1995-2002 Puolan Wroclawissa toiminut linja-autojen koritehdas. Tehtaalla valmistettiin suomalaisia Carrus-busseja, kuitenkin vähemmän kuin Suomessa. Tammikuussa 2002 tehtaan nimeksi vaihdettiin Volvo Polska, Volvon ostettua Carruksen. Carrus Polskan tehtaalla valmistettiin Carrus City-, Carrus City L- ja Carrus City U -busseja. Carrus Polskan rakentamia busseja käyttävät Suomessa muun muassa Helsingin Bussiliikenne, Nobina Finland, Porvoon Liikenne sekä Satakunnan Liikenne.
Valkjärvi (Hämeenlinna, Sappee)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Kukkian alueeseen (35.781) se kuuluu. Järven vedenpinnan korkeus on 108,2 metriä mpy.
Luettelo Venäjän diplomaattisista edustustoista
Pohjois-Amerikka ja Karibia
thumb|right|Venäjän suurlähetystö Ottawassa thumb|right|Venäjän suurlähetystö Washington D.C.ssä thumb|right|Pääkonsulaatti Montréalissa thumb|right|Pääkonsulaatti San Franciscossa
Fibonacci
Elämä
Leonardo Pisano tunnetaan paremmin lempinimellään Fibonacci. Hän oli Guilielmon poika ja kuului Bonaccin perheeseen. Fibonacci syntyi 1170 Italiassa, mutta sai koulutuksensa Pohjois-Afrikassa, missä hänen isänsä työpaikka oli. Hänen isänsä työnä oli edustaa Pisan tasavallan kauppiaita Bejaiassa eli Bugiassa. Bejaia on tärkeä satamakaupunki Pohjois-Algeriassa. Eräs arabimatemaatikko opetti Fibonaccille matematiikkaa Bugiassa. Fibonacci oppi arabialaiset (hindulaiset) numerot ja lukujärjestelmän.
Hänen kuuluisin kirjansa Liber abaci valmistui vuonna 1202. Tässä kirjassa hän osoitti, kuinka paljon helpompaa laskeminen oli arabialaisilla kuin roomalaisilla numeroilla. Fibonacci suositti uutta laskutapaa Venetsian kauppiaille, mutta nämä pitivät sitä roomalaisilla numeroilla laskemista vaikeampana ja kielsivät sen käytön. Uusi laskutapa osoittautui kuitenkin ylivoimaiseksi, mikä johti sen leviämiseen kaikkialle Eurooppaan ja matematiikan uudelleen syntyyn. Laajemmin se hyväksyttiin kuitenkin vasta 1500-luvulla, jolloin arabialaiset numerot syrjäyttivät roomalaiset numerot lopullisesti. Fibonacci ymmärsi myös negatiivisten lukujen merkityksen, ja käytti niitä esimerkiksi velkojen ilmaisemiseen. Sen sijaan hän ei käytä desimaalilukuja, vaikka ne olivat arabimaailmassa jo käytössä, ja hänen tapansa käsitellä murtolukuja on varsin omaperäinen.
Liber abaci
Pääasiassa kirja kertoi arabialaisten numeraalien käytöstä, jotka myöhemmin tulivat tunnetuksi algoritmeina. Kirjassa kerrottiin myös samanaikaisista lineaarisista yhtälöistä. Tietenkin moni näistä matemaattisista ongelmista, joita Fibonacci ajatteli, olivat samantapaisia kuin arabialaisissa lähteissä.
Dauphiné
Historia
Viennen kreivin Guy IV:n vaakunassa oli delfiini ja hänen lempinimensä oli le Dauphin. Tämä titteli periytyi hänen perheessään vuoteen 1349 asti, jolloin lapseton Humbert II myi itsenäisen Dauphinén Ranskan kuninkaalle Filip VI:lle sillä ehdolla, että kruununperillinen kantaisi dauphinin nimeä ja arvoa. Siitä asti kruununperillinen saattoi ottaa käyttöönsä dauphininin arvonimen, jos hän oli sen hetkisen kuninkaan jälkeläinen.
Toisen maailmansodan aikana alueella toimi voimakas partisaaniliike.
Finnairin lento 915
Finnairin lento AY 915 oli Finnairin reittilento Tokiosta Pohjoisnavan yli Helsinkiin 23. joulukuuta 1987. Lentäjien kertoman mukaan sitä kohti ammuttiin Kuolan niemimaan tai Barentsinmeren alueelta ohjus, joka räjähti vain alle puoli minuuttia siitä, kun se olisi törmännyt lentokoneeseen.
Tapaus tuli ilmi vasta syyskuussa 2014, kun asiasta julkaistiin laaja artikkeli Helsingin Sanomien sunnuntaisivuilla. Asia herätti ilmi tullessaan laajaa kiinnostusta suomalaisessa mediassa ja tuohtumusta niissä poliitikoissa ja viranomaisissa, joiden tietoon asian olisi kuulunut aikoinaan tulla.
Tausta
Länsimaiset lentoyhtiöt olivat jo vuodesta 1954 lähtien lentäneet pohjoisen napa-alueen yli (ensimmäisenä SAS reitillä Kööpenhamina–Søndre Strømfjord–Winnipeg–Los Angeles) ja vuodesta 1957 lähtien Euroopasta Tokioon (SAS ensimmäisenä reitillä Kööpenhamina–Anchorage–Tokio). SAS käytti ensin mainitulla reitillä Douglas DC-6B -koneita ja Tokion reitillä Douglas DC-7 -koneita.
Suomen sota
Sodan seurauksena Ruotsin itäiset läänit eli Suomen alue liitettiin osaksi Venäjän keisarikuntaa ja samalla näiden hallinto järjestettiin autonomian pohjalle, Suomen suuriruhtinaskunnaksi. Venäjällä ei ollut vielä ennen sotaa aikomusta liittää Suomea osaksi keisarikuntaa, sillä sodan syynä oli vain Ruotsin pakottaminen kauppasaartoon Britanniaa vastaan, minkä toteuduttua Suomen miehittäminen voitaisiin lopettaa. Päätös Suomen tulevaisuudesta tehtiin kuitenkin pian sodan alettua, maaliskuun 1808 aikoihin. Venäjän pääkaupunki Pietari oli vaarallisen lähellä Ruotsin itärajaa, joka kulki vuoden 1743 jälkeen Kymenlaaksossa. Liittämällä Suomen alueisiinsa Venäjä sai suojaa Pietarille ja Suomenlahden merenkululle. Osasyynä oli myös Viaporin merilinnoitus, joka saattaisi muodostua uhaksi Venäjälle Britannian ja Ruotsin laivastojen mahdollisena hyökkäystukikohtana Pietaria tai Baltian rannikkoa vastaan.
Sodat Euroopassa 1789–1807
Rauhaa ei kestänyt kauan, sillä Britannia epäili Ranskan elättelevän valtapyrkimyksiä ja seurasi huolestuneena Ranskan hyökkäyksiä Sveitsiin ja Saksaan vuosina 1801–1802. Britannia aloitti sodan Ranskaa vastaan toukokuussa 1803. Sodan alettua Napoleon alkoi kerätä armeijaa Britanniaan tehtävää maihinnousua varten. Kesken vaativien maihinnoususuunnitelmien Napoleon kuuli Britannian, Itävallan, Preussin, Ruotsin ja Venäjän muodostaneen Ranskaa vastaan kolmannen liittokunnan. Vielä kesäkuussa 1805 Napoleon elätteli toiveita Britannian miehityksestä, liittokunnasta huolimatta. Pian hän kuitenkin ymmärsi, ettei Ranskan armeija ollut tarpeeksi suuri Britannian miehittämiseen, ja maihinnousuun tarkoitettu armeija siirrettiin sotimaan Ranskan länsiosiin muita liittokunnan valtioita vastaan. Ranska kukisti vuonna 1806 Preussin ja Venäjä kärsi tappion Eylaun ja Friedlandin taisteluissa.
Venäjän armeija
Venäjän armeijan koko oli Ruotsin armeijaan verrattuna ylivertainen. Suomen sodan alussa Venäjä asetti rintamalle noin 24 000 sotilasta, mikä oli lähes kaksinkertainen Ruotsin armeijan sotilaiden lukumäärään verrattuna. Tämän lisäksi sotilaat olivat saaneet reilusti kokemusta Napoleonia vastaan sodituissa sodissa. Venäjän armeija oli luonteeltaankin huomattavasti ammattimaisempi, sillä sotilaiden palvelusaika oli 25 vuotta. Tänä aikana suurin osa sotilaista tosin kuoli sairauksiin tai taisteluissa.
Armeijan varustus oli hyvin samanlainen kuin Ruotsillakin, tosin varustusta oli kehitetty käytännöllisempään suuntaan vuosina 1805–1807 käytyjen sotien tuloksena. Aleksanteri I ei esimerkiksi hyväksynyt sotilaiden käyttävän puuteria tai pitävän pitkiä kiharoita, jotka olivat Paavali I:n aikaisia. Sotilaan varustukseen kuuluivat huopalakki, tummanvihreä hännystakki, valkoiset housut, saappaat sekä mantteli. Venäjän maavoimilla oli käytössään Ruotsin tapaan musketti, mutta tämän lisäksi myös miekka ja pistin, joka oli ruotsalaista pistintä lyhyempi. Ratsuväen sotilaat oli varustettu pistoolein, sapelein ja karbiinein. Tykistössä venäläisillä oli raskaampia, jopa 12 naulan, kanuunoita.
Ryhmitykset sodan alussa
Sodan alkuvaiheessa Ruotsilla oli Suomessa kolme prikaatia. Eversti August Fredrik Palmfeltin komentama 1. prikaati, joka oli sijoitettuna Loviisan seudulle ja vahvuudeltaan oli noin 3 000 sotilasta, eversti Carl Johan Adlercreutzin komentama 2. prikaati, joka oli sijoitettuna nykyiselle Lahden seudulle ja oli vahvuudeltaan noin 4 000 sotilasta sekä eversti Johan Adam Cronstedtin komentama 3. prikaati, joka oli sijoitettuna Savoon ja vahvuudeltaan 3 800 sotilasta. Venäläisten hyökätessä ainoastaan 3. prikaati Savossa oli täysivahvuisena liikekannalle pantuna.
Sota uhkaa laajeta kolmelle rintamalle
Kustaa IV Aadolf pysyi epäilevänä Tanskan suhteen ja pyysi apua briteiltä. Britit lupasivat 62 kuljetusaluksesta koostuvan eskaaderin, jota johti amiraali James Saumarez ja joka kuljetti John Mooren alla toimivan 11 000 sotilaan vahvuisen armeijan. Apu saapui Göteborgin edustalle toukokuun puolessavälissä. Brittien armeijan komentajan ja Ruotsin kuninkaan välille syntyi pian riita siitä, voitaisiinko brittien joukkoja käyttää Själlandin miehittämiseen. Kustaa IV Aadolf halusi joukkojen hyökkäävän Tanskaan, mutta Moore katsoi käskyn olevan ristiriidassa saamiensa ohjeiden kanssa. Ruotsalaiset yrittivät tämän johdosta pidättää Mooren, mutta yritys epäonnistui pahasti. Vangitsemisyrityksen takia Britannian ja Ruotsin välit tulehtuivat ja lisäavun saaminen tuntui epätodennäköiseltä.